Minneplate over Kamban i Upsalagade i København
**Guðmundur Kamban**, opprinnelig **Jónsson** (født 8. juni 1888 Litlabæ på Álftanesi på Island, skutt 5. mai 1945 i København i Danmark) var en islandsk dramatiker, regissør og forfatter.

Liv og virke
------------

### Bakgrunn

Han ble født i nærheten av Reykjavík som sønn av kjøpmann Jon Hallgrimsson og Guðny Jónsdóttir Pálsson. Han ble student, og arbeidet i studietiden som journalist i en islandsk avis. 

I 1910 begynte han studier ved Københavns Universitet, hvor han spesialiserte seg i litteratur.

### Forfatter

I 1914 debuterte han med skuespillet *Hadda Padda* som samme år fikk urpremiere på Det Kongelige Teater og ble hyllet av litteraturkritikeren Georg Brandes. I 1915 flyttet han til New York, og giftet seg her med en av skuespillerne i *Hadda Padda* – Agnete Jensen Egeberg. De fikk en datter i 1921. Det lyktes ikke Kambam å etablere seg i USA, og i 1917 flyttet han tilbake til København med sin kone. Etter USA-oppholdet ble han en innbitt samfunnskritiker, ikke minst når det gjaldt samfunnets inhumane behandling av kriminelle.

I 1920 fikk han suksess på Dagmarteatret med stykket *Vi mordere* og ble ansatt som regissør ved samme teater. Stykket ble også vist i Oslo, hvor hovedrollen *Norma*, ble spilt av Johanne Dybwad. Kamban skrev også historiske romaner, basert på de islandske sagaer, deriblant Skálholttrilogien (1930-1932). I 1923 regisserte han filmen om *Hadda Padda* og i 1926 *Det sovende hus*.

Han flyttet til London i 1934, og ble samme år æresdoktor i Island. I 1935 dro han videre til Berlin og vendte i 1938 tilbake til København. 

Under okkupasjonen av Danmark mottok Kamban tyske forskningsmidler, og ble heretter sett på som kollaboratør. Da de tyske styrkene kapitulerte den 5. mai ble han etter et håndgemeng skutt i sitt hjem av danske motstandsfolk. Hans lik ble siden ført til Island, hvor det ble begravet på Fossvogur kirkegård.

Referanser
----------

1. 1 2   Encyclopædia Britannica Online, oppført som Gudmundur Kamban, Encyclopædia Britannica Online-ID biography/Gudmundur-Kamban, besøkt 9. oktober 2017[Hentet fra Wikidata]
2. 1 2   Archive of Fine Arts, cs.isabart.org, abART person-ID 108090, besøkt 1. april 2021[Hentet fra Wikidata]
3. 1 2   Proleksis Encyclopedia, Proleksis enciklopedija ID 29803[Hentet fra Wikidata]
4. ↑   Store sovjetiske encyklopedi (1969–1978)[Hentet fra Wikidata]
5. ↑   www.gardur.is[Hentet fra Wikidata]
6. ↑  *Íslenskir leikhúsmenn*, leikminjasafn.is
7. ↑  *Guðmundur Kamban, 1888-1945 / We murderers; a play in three acts (1970)*, The Literature Collection
8. ↑  *Guðmundur Kamban*, Internet Movie Database
9. ↑  *Gudmundur Kamban*, danskefilm.dk
10. ↑  *Íslenskir leikhúsmenn*, leikminjasafn.is

Eksterne lenker
---------------

* (en) Guðmundur Kamban på Internet Movie Database Rediger på Wikidata

* (da) Guðmundur Kamban på Filmdatabasen Rediger på Wikidata

* (da) Guðmundur Kamban på danskefilm.dk Rediger på Wikidata

* (da) Guðmundur Kamban på danskfilmogtv.dk Rediger på Wikidata

* (en) Guðmundur Kamban hos The Movie Database Rediger på Wikidata
* (en) *We murderers; a play in three acts*, The Literature Collection
* (en) *Hadda Pada* by Guðmundur Kamban, gutenberg.org

  



|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Gyldendals Teaterleksikon **·** Encyclopædia Britannica **·** Prabook **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC
 |